
Studietur til Montebello-senteret i Lillehammer, 02.01-05.01.03

På Mesnalie i Lillehammer finnes et praktfullt senter. Dette senteret kalles Montebello-senteret og er et rekonvalesenstiltak for de som har/har hatt kreft og deres pårørende. Kurs for helsepersonell holdes også her.

Senteret er en selvstendig stiftelse, selv om den praktiske driften er nært knyttet til Radiumhospitalet. HM Dronning Sonja er senterets høye beskytter, og hit kommer pasienter fra hele landet.

Når man får en kreftdiagnose er det ikke bare et organ, eller en person som rammes, men en hel familie. Dette var bakgrunnen for at de i 1990 opprettet denne stiftelsen. Senterets oppgave er å hjelpe familier som er rammet av kreft gjennom en vanskelig periode i livet.

Hvert år holdes mer enn 1000 kurs for kreftpasienter og deres pårørende. I tillegg er Montebello-senteret et kompetansesenter for helsepersonell, både nasjonalt og internasjonalt, og denne virksomheten utvides stadig.

Med nokså symbolske egenandeler dekkes oppholdet av folketrygden, dette gjelder for både pasienter og pårørende. Kursene som holdes har en varighet på en uke. Disse kursene er skreddersydd for den enkelte diagnose eller problemstilling. Kursledere hentes blant de beste fagfolk i landet; kreftleger, psykiatere, psykologer, fysioterapeuter, sykepleiere, sosionomer, kostholdseksperter og andre faggrupper etter behov. Det er et krav at disse må ha en viss klinisk praksis og veiledningsutdanning/erfaring for å kunne vare en del av kursvirksomheten.

Foreleserne forklarer hvordan kreftsykdommen påvirker kroppen og kroppens funksjoner, men også hvordan sykdommen påvirker følelser og forholdet til de nærmeste. Ved siden av forelesningene holdes også gruppesamtaler, og det er muligheter for individuelle samtaler med lege. Kreftrammede og pårørende har her separate opplegg. Fysioterapi er også en del av kurset, der avslapningsteknikker spiller en vesentlig rolle.

Senteret er vakkert og fargerikt, og lite institusjonspreget. De 39 soverommene inneholder dusj og wc, og er fint møblert. Ellers finnes en rekke grupperom, "samlingsrom", storstue, et flott badebasseng med badstue, auditorium og ikke minst er senteret omringet av flott natur. Her kan dras sammenheng med Florence Nightingales tanker om hvordan omgivelsene spiller en viktig rolle inn på helse og velvære. Som nevnt er alle rom på senteret vakkert innredet, fargerikt og særegent. Hvert eneste rom på senteret representerer en blomster, busker og trær!

De to kursdagene vi deltok på \/ar rettet mot mage/tarmkreft. Første dagen foreleste onkolog Jan Norum om diagnoser og behandlingsmetoder. Dag to var rettet mot krise og mestring ved alvorlig sykdom v/psykolog Rune Styvland. Vi syntes alle disse to dagene s/ar innholdsrike og interessante, med fin dialog mellom forelesere og deltagere. Det var en spesiell opplevelse å få våre tilstede sammen med kreftrammede og deres pårørende i slike omgivelser!

Sosialt samhold på turen

Søndag 2 februar 2003 ble vi hentet i Fredrikstad av buss fra Sjusjøen Høyfjellshotell. Derfra bar det til Sjusjøen i Lillehammer, der tre hytter og to meter sno ventet på oss! Det s/ar flotte muligheter for å stå på ski, og den som ville kunne ta med seg badetøy 500 meter opp til høyfjellshotellet og ta seg en dukkert.

Hyttene var av normal standard, innredet med seks soveplasser, stue, kjøkkenkrok og ikke minst badstue. Noen av oss droppet de 500 meterne opp til høyfjellshotellet og kastet oss like så godt ut i snoen på utsiden av hyttene, i undertøyet! Da var badstuene gode å ha, selv om de forøvrig ble flittig brukt utenom snøbadingen også.

På vertshuset som tilhørte hytteområdet kunne man få kjøpt middag til rimelig pris, noe vi benyttet oss av ved sammenkomst på kveldene. Det var også mulighet for å handle dagligvarer, både på vertshuset og i butikken som lå i kort avstand fra hyttene våre.

Sjusjøen stilte opp med buss tur/retur Fredrikstad - Sjusjøen, og til og fra Montebello på kursdagene våre.

Alt i alt har vi hatt en flott, avslappende studietur, full av inntrykk, låring og sosialt samvær. På Montebello-senteret ble vi fortalt at vi som sykepleiestudenter hadde fått en unik mulighet, da de egentlig hadde sluttet og ta imot studenter på studieopphold. Vi synes likevel ikke at dette skal hindre andre i å ta kontakt med senteret for å forsøke og få et studieopphold, dette var en tur vi anbefaler på det varmeste!

Er du interessert i å vite mer om Montebellosenteret? Her har du nettadressen: www.montebello-senteret.no 

